Kaitseliidu Tallinna malev

Tallinna malev on Kaitseliidu territoriaalüksus, mille vastutus- ja tegevuspiirkond on Tallinn. Tallinna malev on suurimaid ja paremini varustatumaid Kaitseliidu malevaid.

Maleva koosseis 

Maleva koosseisus on u 2000 kaitseliitlast ja lisaks allorganisatsioonides u 500 liiget. Kaitseliidu Tallinna maleva pealik on kolonel Kalev Koidumäe.

Malev jaguneb malevkondadeks ja kompaniideks. 

Territoriaalsed allüksused:
 Lääne malevkond – Mustamäe ja Haabersti linnaosa
 Nõmme malevkond – Nõmme linnaosa
Ida kompanii – Pirita ja Lasnamäe linnaosa
Lõuna kompanii – Kesklinna ja Kristiine linnaosa
Põhja kompanii – Põhja-Tallinna linnaosa

Eksterritoriaalsed allüksused:
Toompea malevkond
Kalevi malevkond
Akadeemiline malevkond
Valvekompanii
Maleva orkester
Meredivisjon
Rannikukaitse Üksikkompanii

Varustus ja infrastruktuur 

Maleva staap paikneb Lauluväljaku juures. Maleva käsutuses on 2 lasketiiru ja õppekompleks Nõmmel.

Ajalugu

Tallinna malev kuni 1940 
Tallinna ja Harjumaa kaitseliidud olid 11. novembri 1918. a. korralduse alusel koos ja allusid ühisele ülemale. 17. detsembril vastu võetud põhikirja § 19. nägi ette nende lahutamise võimaluse. Töö rohkuse ja liiga laialdase ala tõttu eraldaski kolonel Oskar Raudvere Tallinna maleva Kaitseliidu Harju malevast 1. jaanuarist 1925. a. Ta jäi ise juhtima Tallinna malevat ja tema abi major Eduard Saulep Harju malevat. Käskkirjaga nr. 2680 kaitseväele sanktsioneeris kaitseminister 18. märtsil 1925. aastal malevate eraldamise.

Tallinna maleva propagandapealik oli kirjanik Ernst Peterson-Särgava.

Tallinna Maleva koosseis 1939 a. lõpus  

Üksused ja liikmete arv
     
Maleva staap  34
Põhja malevkond  398
Ida malevkond  314
Lõuna malevkond  443
Kalevi malevkond + orkester  416
Toompea malevkond  474
Sadama malevkond 239 
Nõmme malevkond + orkester  257 
Kopli malevkond + orkester  174 
Tehniline malevkond + purilennusalk  280 
Kergedivisjon: 410 
ratsaeskadron     
suusk-ratturite eskadron    
mootorratturite eskadron    
autoeskadron   
sidekomando   
Raudtee-üksikpataljon 303 
Üksik-soomusauto kompanii 82
Üksik-sidekompanii 105
Üksik-kuulipildujakompanii 62
Üksik-gaasikaitsekompanii 42
Maleva orkester  106
Suuritükiväe Rügement: 
staap 12   
välisuurtükiväe divisjon  300  
Viimsi divisjon  244
Suurupi divisjon  229
Naissaare patarei  45

Naiskodukaitse ringkond  740
Noorkotkad 1600
Kodutütred 1224

KOKKU oli Tallinna Malevas  8533 liiget

Taasloomine 1990 
Maleva taastamine ise sai alguse 1990. aasta märtsis ja kuni sama aasta maikuuni peeti Tallinna erinevates linnaosades taastamiskoosolekuid ning moodustati üksikrühmi (Nõmmel 29. märtsil, Mustamäel 10. aprillil, Tondil 26. aprillil, Kesklinnas, Lillekülas 26. aprillil ja Lasnamäel 4. mail). Moodustati 2 malevkonda: Tallinna I malevkond (pealik Imre Annus) ja Tallinna II malevkond (pealik Tõnu Järv). 
I malevkond asutati 4. märtsil 1990. II malevkond koondati üksikrühmadest kokku juunis 1990. Vastavalt Kaitseliidu ülema päevakäsule nr 9, 31. maist 1991 ühendati I ja II malevkond kokku Tallinna malevaks.

2000. aastal toodi Nõmme malevkond taas Kaitseliidu Tallinna Maleva koosseisu, nagu see oli enne 1940. aastat. 

2003. aastaks oli malevas välja kujunenud 5 territoriaalset malevkonda: Ida, Lääne, Lõuna, Nõmme ja Põhja malevkond; 4 eksterritoriaalset malevkonda: Akadeemiline, Kalevi, Sadama ja  Toompea malevkond; lisaks staabikompanii ja maleva orkester. Formeeriti ka valve- ehk korrakaitsekompanii.

Tallinna maleva pealikud
 11. november 1918 – 15. detsember 1918 Peeter Kann
 15. detsember 1918 – 1919 Theodor Rõuk
 11. märts 1920 – 9. mai 1920 Konstantin Erm
 9. mai 1920 – 6. mai 1920 K. Semjonoff
 6. mai 1921 – 9. juuni 1921 Viikmann
 9. juuni 1921 – 15. märts 1924 Eduard Saulep 
 15. märts 1924 – 1. aprill 1925 Oskar-Aleksander Raudvere
 1. aprill 1925 – 15. september 1934, kolonel Friedrich-Karl Pinka
 1934 – 1936 major Rudolf Lints Tallinna maleva pealiku kt ja maleva pealik
1936. aasta juunist kuni detsembrini, Hans Hirvelaan
1939 – 28. juuni 1940 kolonelleitnant Rudolf Lints 
---
 31. mai 1991 – 1. september 1992 Tõnu Järv 
 1. september 1992 – 1. märts 1994 Hillar Tint 
 1. märts 1994 – 10. jaanuar 2005 Mart Puusepp
 10. jaanuar 2005 – märts 2007 Kajari Klettenberg 
 1. märts 2007 – detsember 2012 Eduard Nikkari
 jaanuarist 2013 – juuli 2016 Lauri Abel
 1. augustist 2016 – 1. oktoober 2018 Toomas Väli
 1. oktoobrist 2018 - 1. august 2020 Janno Märk
alates 1. augustist 2020 Kalev Koidumäe

Vaata ka 
Kaitseliit
Harju malev
Noored Kotkad Tallinna malev
Mustad Kolonelid‎‎

Viited

Välislingid 
Tallinna Maleva koduleht
Akadeemiline malevkond
Kalevi malevkond
Meredivisjon
Nõmme malevkond
Põhja kompanii
Toompea malevkond

Kaitseliidu malevad